अगर आपको ऐसा लगता है कि मध्य प्रदेश के दो शहरों भोपाल और इंदौर में होटलों में ठहरना बहुत महंगा है तो कुछ दिन इंतजार कीजिए। कुछ दिनों में आपके पास इन शहरों में रहने वाले परिवारों के साथ पेइंग गेस्ट के तौर पर रहने का मौका होगा। राज्य सरकार ने निजी आवासीय संपत्ति मालिकों को यह इजाजत दे दी है कि वे फीस लेकर विदेशी और घरेलू पर्यटकों को अपने घरों में ठहरा सकें। इसे लेकर एक विस्तृत योजना तैयार की जा रही है। ऐसी व्यवस्था होने पर इन शहरों के लोग दूसरी जगहों के लोगों को अपनी संस्कृति और अपने मूल्यों से अवगत करा सकेंगे। साथ ही यह उन परिवारों के लिए अतिरिक्त आमदनी का जरिया भी बन सकेगा। यहां सबसे दिलचस्प बात यह है कि राज्य मंत्रिमंडल ने इस व्यवस्था को वाणिज्यिक गतिविधि या हॉस्पिटैलिटी कारोबार के दायरे से दूर रखा है और इस तरह यह व्यवस्था लगभग सभी तरह के करों से मुक्त रहेगी। हां यह जरूर है कि अपने घरों में पेइंग गेस्ट रखने के लिए निजी संपत्ति मालिकों को पर्यटन विभाग के पास पंजीकरण करवाना होगा। राज्य सरकार ने तो लोगों को यहां तक छूट दे दी है कि वे अपने घरों में जिन पर्यटकों को ठहराते हैं उन्हें शराब पिलाने पर उन्हें कोई कर नहीं चुकाना होगा। एक सरकारी अधिकारी ने बताया, 'बेड ऐंड ब्रेकफास्ट योजना के तहत किसी तरह का पर्यटन या वाणिज्यिक कर, मूल्य वर्द्धित कर, लक्जरी कर, टूर ऐंड ट्रैवल ऑपरेटर कर नहीं वसूला जाएगा। हालांकि इस योजना के तहत संपत्तियों के मालिकों को ट्रैवल एजेंसी चलाने या हस्तशिल्प उत्पादों का कारोबार करने की इजाजत नहीं होगी।' दरअसल इस तरह की व्यवस्था को मंजूरी देने के पीछे विदेशी पर्यटकों को किफायती दरों पर ठहरने की जगह उपलब्ध कराना है। साथ ही भारतीय परिवारों के साथ ठहर कर वे यहां के परंपरागत व्यंजनों का लुत्फ भी उठा सकेंगे। राज्य के पर्यटन विभाग की ओर से गठित समिति पंजीकरण के पहले और बाद में भी ऐसी संपत्तियों का औचक निरीक्षण कर सकेंगे। इस योजना को मंजूरी दिए जाने के पहले ही पंचमढ़ी, ओरछा और खजुराहो जैसे प्रमुख पर्यटक क्षेत्रों में कई लोगों ने अपने घरों के एक हिस्से को मेहमानों के ठहरने की जगह के रूप में बदल दिया था।
होटल महंगा तो पेइंग गेस्ट ही अच्छा
If you think hotel stays in Bhopal and Indore, two cities in Madhya Pradesh, are too expensive, wait a few days. In a few days, you will have to register as paying guests with the tourism department. The state government has allowed private residential property owners to allow foreign and domestic tourists to stay in their homes for a fee. A detailed plan is being worked out. Such an arrangement will allow people in these cities to communicate their culture and values to people elsewhere. It will also be a source of additional income for those families. The most interesting thing here is that the state cabinet has set up this arrangement so that people will be able to have this arrangement away from the traditional commercial activity or hospitality business and thus this arrangement will be free of almost all taxes. Yes, in order to have paying paying guests in their homes, private property owners will have to register as paying guests with the tourism department. However, the state government has given exemptions or exemptions to the owners of foreign tourist homes to allow them to change their culture and their values. Also, they will be able to have a commercial business with the tourism department and travel agency to allow them to stay in a luxury hotel.
If the hotel is expensive, the paying guest is better.